
ELŐSZÓ. 


Ha áll az, hogy a harcz zaja nem kedvez a 
múzsáknak, s hogy ez utóbbiak rokonságban állnak 
a tudomány istenasszonyával, akkor elismerem, hogy 
a jelenlegi mozgalmas idő közepette rósz alkalmat 
választottam magamnak arra nézve, miszerint egy 
fontos napi eseményt képező ügyre vonatkozólag, tu- 
dományos alapra fektetve kimutassam azon tévedé- 
seket, melyek egyesek által megejtve, kútforrása let- 
tek oly számos, hazánkra nézve kellemetlen félreér- 
tésnek. Jóllehet a helyzet nem kedvező reám nézve, 
emberbaráti kötelességet véltem cselekedni, ha azt, 
mi bennem meggyőződéssé vált s mi netalán az 
igazság felderítéséhez némikép hozzájárulhat, ha — 
mondom — ezen ösztönnek engedve, elég meggon- 


(lolatlan voltam egyesek haragját magam ellen zú- 
dítani. Szolgáljon azonban mentségemül, hogy mun- 
kámat főleg az orvosi közönség számára írtam, hogy 
ennek figyelmét akartam az esetre irányozni, s hogy 
ha ez sikerülend, elegendőkép megleszek jutalmazva 
csekély fáradozásomért. 


A szerző. 


1882. április hó 1-én történt, hogy a Tisza-Esz- 
láron lakó Huri Andrásné házából a 14 éves Sóly- 
mosi Eszter eltávozott és oda többé vissza nem tért. 
Ugyanez év június 18-ik napján Dada község mellett 
tutajosok a Tiszából egy női hullát fogtak ki, mely, 
miután azon gyanú felmerült, hogy az eltűnt Soly- 
mosi Eszter hullája, különféle előzmények, fel- és  fel- 
nemismerés után, törvényszéki  bonczolás alá került, 
melynek eredménye, a közzétett  bonczjegyzőkönyv 
szerint a következő volt. 


Orvosi bonczjegyzőkönyv 


felvétetett a tisza-dadai határhoz tartozó  Csonka-fü- 
zesben 1882. évi június hó 19-dik napján, délután 5 
órakor a nyíregyházi kir. törvényszék vizsgálóbíró- 
jának 129]882. számú felhívása folytán. 


Jelen voltak alólírottak. 


Alólírott szakértő orvosok, nevezett vizsgálóbíró- 
nak abbeli felhívása folytán, hogy egy női hullán, 
mely a tegnapi napon a Tiszából Oláh György, tisza- 
dadai lakos által kifogatott, és a füzesben a Tisza 

partján gödörbe temettetett, orvosi  bonczvizsgálatot 
teljesítsünk, fent irt helyen és időben megjelenvén, a 
jelenlétünkben felásott és élénkbe tett hullát Kéri Hor- 
váth Gréza szigorló orvosnak bonczsegédül lett alkal- 
mazása mellett, következő  eredménynyel  vizsgál- 
tuk meg. 


A) Különvizsgálat. 


1. A középnagyságú, meglehetősen táplált női 
hullának hossza 144 ctmr. Bőre halvány, hátán hulla- 
foltokkal. 

2. A fejbőrön a hajzat hiányzik, kopasz. A szem- 
öldök és nemzőrészek szőreiktől megfosztvák. A ko- 
ponya jobb falcsontján egy tallérnagyságú folytonos- 
ság-hiány, melynek szélei éleseknek, mintegy velő- 
szerűleg kivájottaknak tűnnek elő, minden a környe- 
zeten levő színváltozás és véraláfutás nélkül. A bal- 
oldalon egy krajczárnyi terjedelemben az előbbinek 
megfelelő folytonosság hiány. 

3. A koponya kerülete 52 ctmr. Az orrgyöktől 
a nyakszirtig 34 ctmr. Egyik fültől a másikig 30 
ctmr. 

4. A szem barnás. A láták tágultak. A szaru- 
hártya homályos. A bal szem nyitva, a jobb szem 
zárva van. A szemek üregeikben ülők. 

5. Az orr beesett: minden bőrfolytonosság-hi- 
ány nélkül; semmi lehorzsolódas vagy külsértés jelei 
rajta nem találhatók. Az orrczimpán a porcz megvan; 

az orr tömpe, fitos. Az orr bőre és izomzata foly- 
tonos. 

6. Az ajkak keskenyek; az állkapocs mozgatható. 
A fogak nagyok, épek, jól ápoltak. A fogak száma 28. 
Bölcsesség-fogak még nem jelentkeztek. Az alsó fog- 
sor rendetlen növésű, a felső fogsor a rendestől ke- 
vés eltérést mutat. 

7. A nyak rövid, sértetlen. 

8. A mellkas dombordad. Emlők elsoványodtak. 

9. A mellkas átmérője 76 ctmr. (értsd  kör- 
mérete). 


10. A has dombordad, de nem puffadt; átmé- 
rője egyik csípőtől a másikig 33 ctmr. 

1I. A felső végtagok jól fejlődöttek. A jobb al- 
kar lágy részeiben az izomzattól meg van fosztva, 
ugy hogy az orsó és singcsont alsó fele szabadon 
fekszik. A jobb kéz a kéztőizületben az alkarral vér- 
edények és izominak által tartatik össze, melyek 
közül a feszítő izmok részben elenyésztek. A bal kar 
teljesen ép. 

12. A kezek épek, feltűnően kicsinyek és szépek. 
A körmök szép fejlődésük és gondos ápolásuk által, 
és azon körülménynél fogva, hogy megnövesztve van- 
nak, különösen feltűnőek. 

13. A bal felső végtag vállízületében egy  két- 
garasosnak megfelelő folytonosság-hiány. 

14. A vállakon, a háton, a mellen, a felhám ké- 
kes czafatokban rothadt, mely vékony,  hártyaszerű 
könnyű lehámlása által nyilvánul, a felhám alatti szö- 


vetek legkisebb elváltozása, nélkül. A kékes szín a ru- 
házattól vagy a balkézre kendőben kötve volt fest- 
anyagtól származtatandó. 

15. Az alvégtagok a hátsó részen kékes, szeder- 
kés hullafoltokkal fedvék, különben épek, régi hegek- 
nek még nyomai sem fedezhetők fel. 

16. A hát- és oldalrészek  hullafoltokkal  fedvék, 
melyek a hátoni hosszasb fekvéstől közvetlen a meg- 
halás után jöttek létre. 

17. A bal alsó szár gátizom részén egy ezüst 
forint nagyságú kikezdés. 

18. A lábak kicsinyek, finomak. A talpbőr igen 
finom, feltűnően vékony. A bal láb kis ujján tyúk- 
szem található. A talp és sarokbőr semmi érdességet 
nem mutat. A lábak alkata folytonos czipőviselésre vall. 

A  külvizsgálat — akként  eszközöltetvén, — miután 
vizsgálóbíró  alólírt szakértők által úgy közegészség! 
szempontból, valamint a megsértés elkerülésével  szál- 
líthatónak nyilvánított hullát a  belvizsgálatnak hol- 
napi napon leendő  megejtése végett  Tisza-Eszlárra 
átvitetni rendelé, s miután az elszállítás czéljából a 
hulla orvosi felügyelet mellett szekérre is helyezte- 
tett, az eljárás e helyütt abban hagyatván, jelen 
jegyzőkönyv felolvasás és  helybenhagyás után  alá- 
iratik. 

Kelt mint fent. Dr. Trajtler Soma h. t. sz. orvos 
s. k, Dr. Kiss Jenő s. k. megyei járásorvos. K. 
Horváth László, mint kinevezett szakértő orvos s. k. 
K. Horváth Géza szigorló orvos s. k. mint boncz- 

segéd. Dr. Székely Ferencz s. k. h. kir. főügyész. 
Egressy Nagy László s. k. kir. alügyész. Bary József 
s. k. kir. törvényszéki vizsgálóbíró. 

Folytatólagos jegyzőkönyv felvétetett  T.-Eszláron 
1882 június 20-án reggeli 10 órakor. 
Jelen voltak alólírottak. 

Alólírott szakértő orvosok, fenti helyen, a kitett 
időben  vizsgálóbírói felhívás folytán  megjelenvén, 
miután a túllapon aláirt jegyzőkönyvben külsőleg 
már megvizsgált s T.-Eszlárra ma reggel átszállított 
női hulla jelenlétünkben a szekérről óvatosan levé- 
tetett, s annak ugyanazonossága s azon körülmény, 
hogy oly állapotban van, a mint az tegnap szekérre 
helyeztetett — megállapítva lett, a külvizsgálat ismé- 
teltetett s teljesen a tegnap talált eredmény  consta- 
táltatott, és a  hullafelösmerés czéljából szemlére ki- 
tétetett, . ennek befejeztével következőleg  foganatosít- 
tatott. 


B)Belvizsgálat. 


1. A külbőr a fejen helyenként vízszintes irány- 
ban vékony  metszetekben  leszeletvén, úgy szabad 
szemmel, mint mérsékelt nagyitó-üveg használatával 
a hajhagymák épen, láthatóan tűntek elő. A fejbőr 
az egész koponya terjedelmében lefejtetvén, a koponya- 
csont sápadt, kékes foltokat tüntet elő. 

2. A homlokcsonton a homlok varrat teljesen el- 
enyészett. A koponya többi varratai erősen egymásba 

ékelve, részben összecsontosodva találtattak. A  fejbőr 
vérszegény. 

3. A koponyatető vértelen, vékony;  állományá- 
ban tömött; belfelülete sápadt és tiszta. Az agyhártyák 
vékony, kevéssé belövelt viszereket tüntetnek elő. 

4. Az agy csokoládészerűen elrothadt folyós  állo- 
mányt képez. 

5. A zsigeri vizsgálat alkalmával felvágott külta- 
karó vérszegény, izomzata petyhüdt, rózsaszínű. 

6. A gége  nyákhártyája, úgyszintén a  tápcsóé 
halavány,  váladéktól ment, úgyszintén folyadékot nem 
tartalmaz. 

7. A mellhártya a szegycsonthoz hozzá nőtt. A 
tüdők nem szabadok, nagy részben lenőve. 

8. A tüdők kevés habzó savót választanak el, 
felületökön igen kiemelkedő dudoros  léghőlyagokkal 
borítvák, a vizén könnyen úsznak, vérszegények. A 
jobb tüdő felső csúcsában gumók és szerecsendió- 
nagyságú genynyel telt üreg (Caverna) találtatott. A 
tüdők színe kékes, rozsdabarna. A tüdőszövetköz lég- 
gel telt. 

9. A szív izomzata petyhüdt. A jobb gyomrocs 
tágult, üregei vértelenek, billentyűi épek. A nagy vér- 
edények vértelenek. 

10. A máj vérszegény,  megkissebbedett;  bemet- 
szésre felülete apró puskapor nagyságú sárga szem- 
csékkel fedve. Epehólyag üres. 

1. A gyomor teljesen üres; belső falzata pala- 
színű, kávósbarna tapadókkal fedve. 

12. A lép rendes, vérszegény. 

13. A belek épek, kissé felfúvódottak, üresek; 
csupán léggel teltek, takhártyájuk rendes. A vékony 
belek épen olyanok. 

14. A vese burka a vese állományára feszesen 
szorult, azonban könnyen leválasztható. A vese vér- 
szegény. 

15. A húgyhólyag üres. 

16. A méh rendes. A hüvely erősen tágult. 

17. A czombokon és az alszáron a kültakarók 
zsírszegények. A talpbőr vékonysága bevágás által 
megállapíttatott. 

Fentebbiek szerint a bonczolásra kitett női hul- 
lának úgy kül- mint belvizsgálata befejeztetvén, jelen 
jegyzőkönyv felolvasás és helybenhagyás után, ugy 
a szakértők, mint a jelen volt bírósági tagok által 
azon megjegyzéssel íratott alá, miszerint a vizsgáló- 
bíró a szakértő orvosokat jelen bonczjegyzőkönyv 
alapján véleményadásra felszólítá. 

Kelt T.-Eszláron, 1882. június 20. napján. Dr. 
Trajtler Soma s. k. h. t. sz. orvos. Dr. Kiss Jenő 
s. k. megyei járásorvos. K. Horváth László, mint 
kinevezett szakértő orvos s. k. K. Horváth Gréza szi- 
gorló orvos, mint bonczsegéd. Dr. Székely Ferencz 
s. k. h. kir. főügyész. Egressy Nagy László s. k. 
kir. alügyész. Bary József s. k. vizsgálóbíró. 

A bonczvizsgálat befejezése után vizsgálóbíró 
a szakértő orvosokhoz következő kérdéseket intézte: 

I. Olyan állapotban van-e vizsgált hulla arcza, 

hogy annak megtekintése által, azok, akik életben is 
merték, felösmerhetik? 

II. Megállapítható-e a  hullánál, hogy ez  vízbe- 
fulladás áldozata lett, vagy nem? és esetleg élve vagy 
halva került a vízbe? 

III. Mennyi idő óta lehet halott a bonczolt hulla? 

IV. Mennyi ideig lehet a hulla a vízben? 

V. Hány éves egyén hullája? 

VI. Megállapíthatóc-e a  hullánál a szüzesség, 
vagy nem.  Constatálhatók-e azon erőszakos nemi 
közösülés nyomai? 

VII. Ha nem vízbefulás idézte elő a halált, mi a 
halál oka? 

VIII  Hozhatott-e létre a hulla a rajta levő ru- 
hán vérnyomokat? 

Bary József s. k. 


vizsgálóbíró. 


A feltett vizsgálóbírói kérdésekre a  bonczvizs- 
gálat alapján, szakértő orvosok az alább következő 


Orvosi véleményt 
adják: 

I. A vizsgált hulla arczát annak megtekintése 
által, azok kik életében ismerték, véleményünk sze- 
rint felismerhetik, mert az arcz a külvizsgálat 5-dik 
pontja szerint tökéletesen, minden  folytonosság-hiány 
nélkül,  eltorzítatlanul, épen, jól megtartott állapotban 
találtatott. 

II. A vizsgált hulla nem lehet vízbefulladás ál- 
dozata, s a vízbe már csak mint hulla dobatott; 
mert először, a mint a külvizsgálati jegyzőkönyvből 
kitűnik, a hulla külmegtekintésre is lényegesen eltér 
minden oly hullától, minőket vízból kifogva látni 
szokva vagyunk. A hulla nem puffadt, s daczára an- 
nak, hogy tegnap 3 óráig, mai napon pedig majd- 
nem 4 óra hosszáig a nap hevének s a lég szabad 
áramlatának kitéve volt, semminemű elváltozást sem 
színben, sem terime -  nagyobbodásban,  duzzadásban, 
mint ily hulláknál történni szokott, nem mutatott. De 
igazolják — állításunkat másodszor a  — bonczjegyzőkönyv 
belvizsgálati részének 6., 8., 9., 11. és 13. pontjai 
is; mert a 6-dik pont szerint a gége és tápcső nyák- 
hártyái, s ugyancsak azon szervek üregei, semmi- 
nemű folyadékot nem tartalmaztak, és a  nyákhártya 
fellazulva nem találtatott, továbbá a 8-dik pont szerint 
a tüdők metszlapjai vérszegények és nem vérdúsak, 
mint a vízbefúlás eseteiben; a 9-dik pont szerint 
pedig a szív üregei, különösen a jobb gyomrocs, s 
a fel- és lehágó  viszerek  vérteleneknek,  üreseknek 
találtattak, mely körülmény szintén a vízbefulás ellen 
szól. A 11-dik és talán a leglényegesebb pont sze- 
rint, a gyomor teljesen üresnek, mindennemű folya- 
déktól mentnek találtatott, mely a vízbefúlás lehető- 
ségét teljesen kizárja; ezt támogatja még a beleknek 
a 13-dik pont alatt jelzett teljes üressége is, és 
végre azon körülmény, hogy a kezek összeszorítva 


14 


nem találtattak, és azokban homok vagy egyéb idegen 
tárgy nem volt felfedezhető. 

II. A bonczolt hulla véleményünk szerint leg- 
feljebb (10) tíz nap óta halott, mert ezen határozott 
állításunkat kellőleg  indokolhatjuk azzal, hogy a 
külbőrön általános rothadást nem észleltünk, hanem 
csakis a ruhával fedett részeken mutatkoztak cse- 
kélyebb mérvű felhámrothadások, és másrészről azzal 
is, hogy a belek és zsigerek feltűnően épek voltak, 
és rothadásnak semmi nyomait sem mutatták, holott 
ezek  rothadása gyorsan szokott bekövetkezni. Csakis 
látszólag szólhat ezen állításunk ellen, a  bonczjegyző- 
könyv  külvizsgálatra vonatkozó  11-dik pontjainak 
azon részlete, mely a lágyrészektől részben megfosz- 
tott orsó és singcsontnak szabadon fekvését emliti, 
mert ezen állapot nem a rothadási folyamatnak, ha- 
nem azon feltehető körülménynek tulajdonítható, hogy 
a hulla a kézre alkalmazott köteléken vonszoltatott. 

IV. A hulla három-négy napnál tovább vízben 
nem lehetett, igazolja azt azon körülmény, hogy a 
hulla felpöffedve nem volt, sem a bőr, sem pedig az 
izomzat vizenyős beivódást nem mutat, és ezenkívül 
a koponya felületén és a bal gátizmon leirt bőrfoly- 
tonossági hiánynak csekély mérve határozottan a felől 
tanúskodik, hogy a vízben élő állatok  falánkságának 
huzamosabb ideig kitéve nem volt. 

V. Határozottan  nyilváníthatjuk, hogy a vizsgált 
hulla 18, de valószínűleg már 20-dik életévét is 
elért egyéné. Bizonyítja azt a testnek általános fejlett- 

ségén kívül különösen a belvizsgálati jegyzőkönyv 
2-dik . pontja, mely szerint a homlokcsont homlokvar- 
rata felösmerhetetlenül elenyészett, s a többi varratok 
részben  összecsontosodtak, s a koponyacsontok tömöt- 
tek. Ellene szólhatna állításunknak némileg, hogy böl- 
csességfogak még nem jelentkeztek, de ez ellen is, 
mint általános tapasztalati tény felhozható, hogy so- 
kaknál előrehaladott korban sem jelentkeznek  böl- 
csességfogak. 

VI. Nemcsak teljes bizonyossággal állítható, hogy 
a hulla nem szűz,, de a szűzőr teljes hiánya és a hü- 
velynek szerfeletti bősége, a nemi közösülésnek nagy 
mérvbeni gyakorlását bizonyítja. Erőszakos  közösülés- 
nek nyomai a hullán nem fedezhetők fel. 

VI. A halál közvetlen oka, véleményünk szerint, 
általános vérszegénység (Anamia). Ugyanis a belvizs- 
gálat 8-dik pontja szerint a jobb tüdőcsúcs, gumókét 
és genyes üreget tüntet elő, melyhez ugyanazon pont 
szerint járulékos szövet közti nagyobb kiterjedésű tüdő- 
légdag társult, mely a belvizsgálat 9-dik pontjában 
leirt jobb szívgyomrocs túltengését eredményezte,  eb- 
ből kifolyólag, a mint a 10-dik pontban leírva van, a 
máj kissebbedése és  szemcsésedése állott elő; ezen 
kórokhoz járult még a 11-dik pontban jelzett gyo- 
morhurut, melyről a gyomornak palaszínű falzata ta- 
núskodik; "mindezek összeségében pedig a halál okául 
állított vérszegénységet eredményezték. 

VIII. A vizsgált hulla a rajta levő ruhákon vér- 
nyomokat nem hozhatott létre, mert a hullán sem- 

miféle külerőszak nyomai nem találtattak; a melyek 
vérzést idéztek volna elő. 

Véleményünket annak megjegyzésével Zárjuk le, 
miszerint a hullánál a lábak és kezek alkotása, s 
azoknak és a kéz körmeinek figyelmes ápolása leg- 
kevésbbé sem szólhatnak a mellett, hogy az elhalt 
egyén élete folyamán durvább munkával foglalkozott 
volna, avagy czipő nélkül (mezítláb) szokott volna 
járni, sőt ellenkezőleg hangosan bizonyítják, hogy 
könnyebb életmódot folytatott, és így minden  való- 
színűség szerint nem azon osztályhoz tartozott, mely 
durvább házi munkákkal foglalkozik. Mindezeket az 
orvosi tudomány jelenlegi elveivel  megegyezőknek 
lenni állítván, nevünk aláírásával erősítjük. 

Kelt  Tisza-Eszláron, 1882. június 20-án. Dr. 
Trajtler Soma s. k. h. t. sz. orvos. Dr. Kiss Jenő 
s. k. megyei járásorvos. K. Horváth László s. k. 
mint kinevezett szakértő orvos. 


Általános rész. 


Hullajelenségek. 


Az élet megszűntével külső és belső okok kö- 
vetkeztében az emberi szervezet oly  átváltozáson 
megy keresztül, mely utóvégre ennek teljes felbom- 
lását eredményezi. Ez alkalommal oly jelenségek 
lépnek fel, melyek figyelembevétele okvetlenül szük- 
ségesek akkor, ha a halálok felderítése, valamint en- 
nek időbeli beállta tekintetében kellőleg tájékozva 
akarunk lenni. Igaz ugyan, hogy egy bizonyos ha- 
tárig a kór és időjelzés hullával szemben megköze- 
lítőleg elérhető, ezen határon túl azonban a tévedé- 
sek oly tág tere nyílik, hogy ezen gyengénk felis- 
merése és óvatos latolgatása már a tudás egy ré- 
j JAN z EZER ta GE B rzés S 
orvostorvenyszeki . Szaktudosa — HOoIrmann, — 18//-bven 
megjelent munkájában: ,Aus dem Gesagten ist zu 
ersehen, wie mannigfach die Bedingungen sind, von 
welchen der Eintritt und der Gang der Füulniss 
einer Leiche abhángt, und es leuchtet eben bei der 
Complicirtheit dieser Verhaáltnisse und  selbst Unbe- 

rechenbarkeit einzelner derselben ein, dass es mit- 
unter recht schwer halten wird, in einem concreten 
Falle aus dem Grade der Füulniss der Leiche den 
Zeitpunkt des Todes auch nur annáherungsweise zu 
bestimmen. Dazu kommt noch der Umstand, dass 
der Gerichtsarzt selten die höheren Verwesungsgrade 
aus eigener Anschauung kennt, und es liegt in der 
Natur der Sache, dass nur derjenige, dem grosses 
gerichtsárztliches Material zu  Gebote steht, einige 
Erfahrung in jener Bichtung sammeln kann. Wenn 
nun aber auch solche Münner, die Gelegenheit hat- 
ten, ungewöhnlich zablreiche, einschlágige Beobach- 
tungen und Studien zu machen, wie Orfila zum 
Eesultate . kommen,  ,dass es die  menschlichen 
Kraáfte übersteige, bei verwesten Leichen den Zeit- 
punkt des Todes zu bestimmen", so kann wohl 
Nichts die Schwierigkeit solcher Gutachten besser il- 
lustriren als dieser Ausspruch." 

Ám lássuk most azon főbb  hullajelenségeket, 
melyek rendes körülmények közt bekövetkeznek és 
mik azok a tényezők, melyek a rendes folyamatot 
hátráltatják, megváltoztatják, avagy megakasztják. 

A halál után közvetlen beálló jelenségeket, u. 
m. a lélegzés és vérkeringés megszűntét, az egész test 
elsápad ásat, a hőfok sülyedését, a hullamerevség és 
hullafoltok felléptét, mint az ez alkalommal megol- 
dandó tárgyamra aktuális értékkel nem bíró tünete- 
ket mellőzni óhajtom. Elkezdem tehát fejtegetésemet 
azon pontnál, melynél a hulla a rothadás szakába 

lép. Azon körülmények, melyek magukkal hozzák, 
hogy a hullarothadás oly szétágazó jelenségekkel 
nyilvánul, egyrészt az egyénben, másrészt a hullát 
körülvevő tényezőkben találnak magyarázatot. 


I. Egyéni okok. 


1. A kor. Állíttatik, hogy gyermekhulla hama- 
rabb rothad, mint felnőtteké; ezt Casper csak any- 
nyiban engedi meg, amennyiben elismeri, hogy a 
ruházat a rothadás bekövetkezténél tényezőként sze- 
repel. , Der Einfluss der Bekleidung der Leiche auf 
das Verzögern des Fáulnissprozesses ist ein sehr 
wesentlicher (IL 31 1.)" és hogy ilymódon csecsemő- 
hullák, melyek többnyire meztelenül vagy néhány 
rongyba burkolva erjedést elősegítő helyre dobatnak, 
hamarább rothadnak. 

2. A halálnem. Rögtön elhalt egészséges egyé- 
neknél későbben áll be a rothadás, mint kimerülés 
folytán meghaltaknál. Súlyos és  nagyteriméjű  kül- 
sértések elősegítik a felbomlást. 


II. Külső okok. 


1. A levegő. Feleslegesnek tartom hosszasabban 
fejtegetni, miszerint a levegő rothadás létrejötténél 
hathatós tényezőként szerepel és hogy hullák a kör- 
légnek kitéve vajmi hamar indulnak bomlásnak. 
Egyesek a levegő élenyét, mások ennek szerves ré- 
szeit (Fáulnisserreger) tartják annak, mely által a 
rothadás folyamata bevezettetik és fenntartatik. Meg- 

említendőnek tartom azonban, hogy a körlégnek a 
hullához való mikénti juttatása módosítólag hat a 
rothadás — mikénti  létrejötténél s hogy ennélfogva 
csakis a tényezők összműködése eredményezi azt, 
mi számtalan varratiokban rothadási tünetként nyil- 
vánul, így többek közt példa gyanánt felhozható, 
hogy a körlevegő által körülvett hullák hamarább 
rothadnak, mint vízben létező vagy földbe temetett 
hullák, hogy a testhez illeszkedő ruhaneműek vagy 
a talaj kisebb-nagyobb áthatlansága  megakaszthatja 
vagy módosíthatja a felbomlást. 

2. A nedvesség. Víz nélkül nem létezik rotha- 
dás s miután a test maga 8590-ot tartalmaz, ez ele- 
gendő arra nézve, hogy a rothadás folyamata elkez- 
dődjék és be is végeztessék. 

Mindig azonban feltételezve azt, hogy ezen ned- 
vesség a rothadás czéljaira felhasználtatik, mert ha 
a kiszivárgás oly mérvben történik, hogy a nedves- 
ség a testtől elvezettetik, s hogy ennek pótlásaként 
a hullát körülvevő medium által új nedvesség nem 
nyújtatik, be kell következni azon időnek, midőn a 
hullarészek  beszáradnak, mumifikálódnak. Mint már 
említém, vízben levő hullák a küllevegő elzárása kö- 
vetkeztében lassabban rothadnak, hogy ezeknél a 
rothadási folyamat a rendestől eltérőleg nem a has 
és környező részeiben, hanem a fejen kezdődik. 

Casper erre vonatkozólag következőképen nyi- 
latkozik: ,auf dies Zeichen (t. i. a fejnél kezdődő 
rothadásra) haben zuerst Orfila, — Lesueur, — Devergie 

aufmerksam gemacht; ich meine den Umstand, dass 
bei Wasserleichen die Füáulniss von Oben beginnt, 
wahrend sie sich wie allbekannt nach allen anderen 
Todesarten und bei Verweilen jeder Leiche in an- 
deren Medien, in der Luft oder in der Erde zuerst 
an den Bauchdecken offenbart und von hier aus 
sich weiter nach oben und unten ausdehnt." 
Felemlítendőnek tartom e helyt, hogy néha víz- 
ben vagy nedves talajban fekvő hulláknál a rothadás 
egy bizonyos fokon megáll, a lágyrészek ilyenkor 
hullaviaszkká változnak át. Ezen zsírképződés  mi- 
kénti létrejötte tekintetében a vélemények elágazók. 
Voit azt állítja hogy a fehérnyetestek a hiányos 
élenyülés következtében zsírrá alakulnak át. Hoff- 
man erre vonatkozólag példát hoz fel és felemlíti, 
hogy kellőleg nem zárt edénybe tett hullarészek rot- 
hadásakor, velőszerű pép képződik, mely kinézése 
és egyéb összeállásánál fogva hullaviaszkhoz hason- 
lít. Ezen szaktudós továbbá ezeket mondja: , Eine 
Umwandlung der Weichtheile in eine solche schmie- 
rige Fett- und Fettkristalle enthaltende Masse scheint 
mir háufig vorzukommen", valamint , zweifellos dürf- 
ten sich bei Fettwachsbildung verschiedene Stadien 
unterscheiden lassen." Újabbkori szaktudósok, mint 
Devergie, Casper, Taylor, hullaviaszk létrejöttét már 
két és hat hónap közt észleltek, ez utóbbi szaktudós 
pedig a lefolyásra vonatkozólag munkája I. köteté- 
nek 128. lapján ezeket írja , amint a folyamat előre- 
haladt, a testet vörösbarna színű  zsírkérgek fedik; 

továbbá, hogy a bőr és lágyrészek ilyenkor  megvé- 
konyodnak. 

3. Hőmérsék, Magában véve a melegség azáltal, 
hogy az elpárolgást sietteti végső eredményében in- 
kább hátráltatólag hatna a szétbomlásra, azonban a 
nedvességgel együtt középhőfoknál elég, jó tényező 
arra nézve, hogy a rothadás általa fokoztassék. 


A szervezet egyes részeinek rothadási 
képessége körlevegő közvetlen hozzájá- 
rulása mellett. 


Az egyes szervek ellentállási képessége a rot- 
hadással szemben váltakozó. Ez ismét részint a kü- 
lönböző vértartalomban, részint a szövetek különböző- 
ségében találja alapokát. 

A bőrön észlelhető első elváltozás ennek beivó- 
dása (Imbibition) által feltételeztetik; hullafoltok ily 
módon jönnek létre. A beivódással egyidejűleg a 
bőrön különös zöldes elszínesedés kezdődik, mely 
először a lágyéktájakon lép fel, ezután a hasfalat, 
valamint ennek oldalrészeit es a test egyéb táját el- 
lepi, de mindig úgy, hogy reá következő rövid idő- 
ben csakis a hasfal sötétzöld színe látható, míg a 
többi részek a zöld szín módosításait tüntetik fel. A 
hasfal zöld elszínesedésének okát magyarázgatni fe- 
leslegesnek tartom már azért is, mivel ez egységes 
véleményre eddig nem vezetett. Áttérek a rothadás 
folyamatánál észlelhető többi szembeötlő tünetekre. 
A fentjelzett beivódás folytatásával piszkos vörös fo- 

lyadék (véres savó) lepi el az irhát, ezáltal a fel- 
hám fölemelkedik, csakhamar megreped s piszkos 
czafatokban lelóg. A bőr ezen beivódás folytán réz- 
barna lesz, a felhám későbben egész lemezekben le- 
válik, magával ragadván ilyenkor a test hajzatos ré- 
szét. Ezen dőrehaladt rothadással karöltve jár a be- 
lek gázok általi teltsége, mely utóvégre oly fokra 
szállhat, hogy a hasfal megrepedését idézi elő. , Die- 
ses Bersten des Unterleibes kann beim Weibe am 
Grunde der Genitalien erfolgen. Fálle dieser Art hat 
Swaving in  Batavia beachtet."  (Schmieds  Jahrb. 
1855. 88. B. 368.) 

Áttérek most az emberi belső szervek rothadá- 
sánál észlelt ellenállóképességre. Ezen szervek a be- 
ivódás különbözősége, nemkülönben pedig aszerint, 
a mint a körlég hozzájuk férhet, a rothadás külön- 
böző fokait tüntetik fel. Miután pedig a szervek szö- 
veti állománya különböző, magától értetődik, hogy ez 
az előbb említett tényezővel együtt a rothadás külön- 
böző fokát fogja létrehozni, mely egymásután egy bizo- 
nyos természeti renddel bekövetkezve oly segédesz- 
közt nyújt a halál beállta idejének meghatározásánál, 
mely lényegesen felülmúlja a test külfelületén észlelt 
hullajelenségek latolgatását. Erre vonatkozólag Casper 
következőt mond: , Es giebt Weichgebilde, die eine 
zwanzig bis dreissigfach so lange Zeit bedürfen, um 
vollstándig zu verwesen, als andere, und die Chrono- 
logie der Fáulniss der einzelnen inneren Organe ist 
deshalb eine ebenso sichere und eher eine noch 

mehr Sicherheit gewáhrende Unterlage für das Urtheil, 
betreffend der Bestimmung der Zeit des Todes, als 
die  Berücksichtigung der Stadien der  Verwesung 
der Körperoberfláche. ,, 

Jelzett belső szervek rothadása felnőtteknél kö- 
vetkező sorrendben lép fel: 

1. A gége és légcső nyákhártyája legelőször 
elváltozik; ezt követi 

2. a gyomor és annak nyákhártyája, mely ma- 
gasabb rothadási foknál barnás szint feltüntetve meg- 
lazul s könnyen levakarható; 

3. a belek, melyek sülyedési beivódás folytán 
elszínesedtek; 

4. a lép, mely puha és könnyen szétnyom- 
ható lesz; 

5. a rekesz és cseplesz; 

6. a máj, mely eleinte tömöttebb, a rothadás fo- 
kozódásával azonban, a szerint a mint a vér elpárol- 
gás által kevesbedik, mindinkább törékenynyé lesz és 
kásaszerű anyaggá változik át. Az epehólyag szövete 
sokáig tartja fenn magát, bennőke azonban részint 
kiszivárog, részint elpárolog; 

7. az agy eleinte alapján zöldesen elszínesedik, 
mely elszínesedés mindinkább felfelé, valamint a kó- 
regállományról a velőállományra elterjed. Két-három 
hét múlva puha tapintatúvá válik, vörösbarna folyó 
anyaggá azonban csak hónapok múlva. , Es dauert 
Monate, ehe das Gehirn der Erwachsenen sich in 
einen röthlichen Brei verwandelt. (Casper-Liman II. 

k. 51. 1.)." Hoffmann pedig az agy rothadását illető- 
leg  következőképen nyilatkozik. , Der  hermetische 
Abschluss des Gehirns des Erwachsenen von der 
áusseren Luft, durch die feste Schádelkapsel ist der 
Grund, warum dieses Organ eine mit der Weichheit 
und den Wasserreichthum seines Gewebes nicht in 
Verháltniss stehende Widerstandsfáhigkeit gegen den 
Fáulnissprozess zeigt, damit hángt die Thatsache Zzu- 
sammen, dass sich mitunter noch nach Jahren bei 
exhumirten Leichen Beste des Gehirns innerhalb der 
Schádelkapseln finden"; 

8. a szív, mely akkor, midőn a gyomor, belek 
és máj már rég a szétesés legnagyobb fokát tüntetik 
fel, még meglehetős jó állapotban találtatik a hullá- 
ban, izomzata petyhüdt lesz, űréi vért nem tartal- 
maznak, de azért az alaki és színbeli eltérés még 
mindig nem oly feltűnő, ilyenné csak később lesz, 
ekkor izomzata zöldes, fakózöldes és fekete színt ölt, 
és szél mállása tökéletes; 

9. a tüdők a szívvel egyidejűleg indulnak na- 
gyobbfokú rothadásnak, felületükön nagyobb hólyag- 
osak képződnek, melyek a tüdőmellhártya rothadási 
gázok általi felemelkedését jelzi; későbben ezen gázok 
a tüdőszövetet is áthúzzák és itt kisebb hólyagosak 
alakjában nyilvánulnak. A rothadási  gázképződés 
már előrehaladt lehet és a tüdő még mindig meg- 
tartja eredeti színét, ez utóbbi csakis a későbbi idő- 
szakban változik át, a midőn a tüdő sötétebb lesz és 
sötétzöld, sőt fekete színt vesz fel; 

10. a veséket a húgyhólyag, bárzsing és nagy 
ütereket a rothadás későbben éri, legkésőbben a , mé- 
het, mely egészen bomlott hulláknál is lehetőleg fÍris 
és feszes állapotban találtatik. 

Ezzel befejeztem volna munkálatom általános  ré- 
szét és áttérhetnék ennek speciális részére, azonban 
mielőtt ezt teszem, szükségesnek tartom a t. olvasó 
figyelmét még egy tárgyra irányozni. 

Tudvalevő, hogy Dadán a Tiszából kifogott női 
hulla összes ruhaneműin - melyek minden kételyt 
kizárólag, Solymosi Eszter ruháinak ismertettek fel 
— — kisebb-nagyobb, néhány helyen tenyérnyi  széles- 
séget elérő vörös foltok léteztek. Ezen foltok alakjuk- 
nál, a mennyiben a ruhaszöveten kiemelkedők voltak, 
valamint  színüknél fogva mindenki által, ki ezeket 
megszemlélte, vérfoltoknak tartattak; hogy ez így van 
bizonyítja a látlelet és vélemény erre vonatkozó része. 
Okadatolt, szükséges s rendén volt tehát, hogy ezen 
foltok  vegyészileg és  górcsőileg — megvizsgáltattak, 
mely alkalommal kitűnt, hogy ezek zsírjegeczek,  fel- 
hámrészek, valamint a bőr egyéb szövetelemeiből állot- 
tak, s hogy ennélfogva a vegyi és górcsői vizsgá- 
latot teljesítő szakértők megnyugvással mondhatták 
rá azt, hogy ezen foltok előrehaladt rothadásban levő 
hulláról származtak át a ruhaneműre. 

Részletes rész. 


Tárgyam megfejtése alkalmával szükségesnek 
tartom, miszerint magam is, könnyebb áttekintés ozéi- 
jából, a tisza-eszlári vélemény megadása előtt bíróilag 
feltett kérdésekhez lehetőleg alkalmazkodjam. Így tehát 
első kérdés gyanánt az merül fel: , olyan állapotban 
van-e a vizsgált hulla arcza, hogy annak megtekintése 
által azok, kik életében látták, felismerhetik?" 

A meghallgatott szakértő orvosok azt felelik rá: 
igen, mert az arcz a külvizsgálat 5-dik pontja szerint 
, tökéletesen minden folytonosság-hiány nélkül eltor- 
zítatlanul, épen, jól megtartott állapotban találtatott." 

Ámbár nem áll az, hogy az arcz hullánál csak 
folytonosság hiány által lehet formájából kivetköőz- 
tetve, s hogy ha folytonosság-hiány nem létezik, már 
ebből az következnék, hogy fel lehet ismerni, noha 
az 5-dik pont adós marad azon felelettel, mért és 
mi oknál fogva mondatik, hogy az , orr beesett", én, 
eltekintve ezen körülményektől, határozottan azt állí- 
tom, hogy az arcz lágyrészei nem is lehettek azon 
, épen, jól megtartott állapotban", minőnek a véle- 
mény mondja. A belvizsgálat 4-dik pontjában ez ol- 
vasható:, ,az agy csokoládészerűen elrothadt folyós 
állományt képez, Egyelőre még nem véve figye- 
lembe több oly elváltozást, mely meg csak későbben 
fog szóba kerülni, azon kérdést bátorkodom koczkáz- 
tatni, lehetségesnek tartja-e Magyarország csak egy 
orvosa is, hogy az agy csokoládószerűen folyós álló- 

mányt képezzen, és így a rothadás egy már nagyon is 
előrehaladt szakát tüntesse fel anélkül, hogy az arcz 
lágyrészei, melyek rothadás ellen sokkal kevesebb 
ellentállási képességgel bírnak, mint az agy, ezen 
előrehaladt rothadási processustól mentek maradtak 
volna? Nem tartom szükségesnek e munkálat általá- 
nos részében mondott, az agyra vonatkozó tapaszta- 
lati tényeket újonnan felsorolni, kérem a t. olvasót 
azoknak ez alkalommal történendő elolvasására, egyet 
azonban mégis felemlítendőnek tartok és ez az, hogy 
Casper szerint hónapok szükségesek arra, mig az 
agy a rothadás azon fokát éri el, hogy csokoládé- 
szerüen elrothadt állományt képezzen, valamint meg- 
említendőnek tartom, hogy az agy felnőtteknél a rot- 
hadási scala 7-dik pontját foglalja el. Meg kellett 
tehát előzni az agy ily fokú rothadását a lágyrészek 
és egyéb szervek rothadási állapotának. Látjuk is, hogy 
ez így történt, a mennyiben a külvizsgálat 2-ik pont- 
jában az foglaltatik, hogy ,a fejbőrön a hajzat hiány- 
zik, kopasz, a szemöldök és nemzőrészek szőreiktől 
megfosztvák. , A fej hajhagymáinak a belvizsgálat első 
pontjában említett , mérsékelt nagyítóüveggel"  tör- 
tónt megvizsgálása, és mint állíttatik, ezek ép volta 
azt hagyja gyanítani, hogy a bonczoló orvosok azon 
véleményben voltak, miszerint a fej hajzata műlege- 
sen lett eltávolítva, azonban kérdem, ha csakugyan 
azt látták mit felemlítenek, vajjon hogy történhetett, 
hogy a szemöldök és nemzőrészek szőrei is hiányoz- 
tak, ezeket csak le nem borotválták? Nem valószí- 

nűbb, hogy az előrehaladt rothadással a  felhám 
leválott, és hogy magával ragadta a különböző test- 
részen levő hajzatos részeket! Meglehet, felelhetnének 
a tisza-eszlári szakértők, nekünk  folytonosság-hiány 
kell, hol van ez? szolgálhatok evvel is, noha az eddig 
mondottak is már eleget bizonyítanak. A külvizsgá- 
lat 2-dik pontjában az van mondva, a jobb falcson- 
ton (?) (bizonyosan az ezt fedő lágyrészekben) tal- 
lérnagyságn folytonosság hiány létezik, melynek szélei 
élesek és velőszerűleg alá vájtak, ugyanaz állít- 
tatik a baloldali részről is. A belvizsgálat 1-ső pont- 
jában pedig e szavak olvashatók, a  koponyacsont 
sápadt, kékes foltokat tüntet elő, Már most a koponya 
lágy részeinek habár csak részletes velőszerű átvál- 
tozása is nem-e azt mutatja, hogy itt a beivódás 
(imbibitio) nagyon előrehaladt fokával van dolgunk, 
valamint a koponyacsontok kékes foltjai nem-e a rot- 
hadás magasabb stádiumára vallanak? Ha pedig a 
fej lágyrészei, a koponyacsontok és agy ily előre- 
haladt rothadási jelenségeket mutattak, lehet-e elkép- 
zelni, hogy az arcz lágyrészei ettől megkíméltettek 
volna? A feltett kérdésre határozottan nemmel kell 
részemről válaszolni és úgy hiszem, egyetért velem 
mindenki, ki a tények logikája előtt készakarva sze- 
met nem huny. 

Megállapítható-e a hullánál, hogy ez vízbefulla- 
dás áldozata lett vagy nem? és esetleg élve vagy 
halva került-e a vízbe? 

Ha azon feltevés állana, melyből a bonczoló or- 

vosok kiindultak, t. i. hogy Íriss hulla van előttük, 
akkor azon következtetésük állana, hogy ,ezen hulla 
már külső megtekintése is lényegesen  — eltér minden 
oly hullától, minőket vízből kifogva látni szokva va- 
gyunk"; valamint ,hogy a hulla nem puffadt és da- 
czára annak, hogy tegnap 3 óráig, mai napon pedig 
majdnem 4 óra hosszáig a nap  hevének és a lég 
szabad áramlatának kitéve volt, semminemű  elválto- 
zást sem színben, sem terime-nagyobbodásban, duzza- 
dásban, mint ily hulláknál történni szokott, nem muta- 
tott." A valódi szakértő előtt azonban már maga ezen 
most említett ténykörülmény egészen más világításba 
helyezné a fennforgó esetet és halomra döntené a bon- 
czoló orvosoknak ebből vont következtetéseit. Feltéve, 
de el nem fogadva, miszerint a kérdéses hulla nem 
volt vízi hulla, de azért mégis csak hulla maradt? még 
pedig mint a t. collégák állítják, — 10 napos: nos, hát 
mikép lehet azt magyarázni, hogy egy vízben állítólag 
3 napig ázott, onnan kivett és a nap hevének, valamint 
légáramlatnak kitett hullán semminemű elváltozás ne 
jöjjön létre? — csak nem állították meg a rothadási fo- 
lyamatot, mint Józsua a napot? kell tehát, hogy itt oly 
ok létezzék, mely a tisza-eszlári boncznokok által emlí- 
tett jelenséget idézze elő, ezen ok pedig más nem lehe- 
tett, mint az, hogy a rothadási folyamat már túl volt 
az első időszakban mutatkozó tüneteken és hogy nála 
ennélfogva gázfejlődés már be nem következhetett. 
Eltekintve a most mondottaktól, — a bonczoló orvosok 
azt is állítják, hogy a hulla nem volt rothadt. Mellőzzük 

ezúttal azokat, miket az agyról, koponyacsont és lágyré- 
szeiről mondottam, kérdem, vájjon a külvizsgálat 14-ik 
pontja, hol az említtetik, miszerint a vállakon, a háton, 
a mellen a felhám kékes czafatokban rothadt, mit je- 
lent? hogy a tüdők felületükön igen kiemelkedő dudo- 
ros léghólyagokkal borítvák, hogy színük kékesbarna 
és hogy a szövetköz léggel telt, friss hulla tüdejére 
vall-e és nem inkább azon magasfokú rothadásra, 
melyen ez már keresztül ment? Utalok ez alkalom- 
mal az általános részben a tüdő rothadásáról szóló 
fejezetre. Hát a megkisebbedett máj, melynek bemet- 
szési felületén apró puskapornagyságú szemcsék (lég- 
hólyagcsák) voltak láthatók, nem előrehaladt rothadási 
tünetet jelez? Továbbá az, hogy az üres gyomor barna 
tapadékkal fedett, mely alatt a rothadt nyákhártya ér- 
tetendő, hogy a szív, nagy edények, gyomor, belek 
és epehólyag üresnek találtatott, nem-e mind meg- 
annyi jelenség arra nézve, hogy itt nagyon is előre- 
haladt rothadással van dolgunk. Már pedig ha a 
rothadás ily fokú volt, mikép lehetett volna a fulla- 
dási tüneteket feltalálni és ezeket magyarázni, ez 
merő képtelenség, melyre csak az adhatja rá magát, 
ki a látott tüneteket meg nem értvén, gondtalanul 
el is bánik ezekkel. 

Téves előzményeken téves következtetések let- 
tek fölépítve s így nem kell csodálkozni azon, ha a 
bonczoló orvosok azt állítják, hogy az előttük fekvő 
női hulla legfeljebb 10 napos lehet. Nem akarok is- 
métlésekbe bocsájtkozni, utalok a. belső szervek már 

jelzett előrehaladt rothadási fokára, az általános rész- 
ben közzétett tudományos tapasztalatokra, az egyedül 
abból vonható következtetésekre s nyugodtan bízha- 
tom e kérdés eldöntését a részlehajlatlan olvasóra, 
ki abban igazat fog adni, midőn állítani merem, 
hogy ily fokú rothadt hullának 2 vagy 2 hónapnál 
idősebbnek kell lenni. 

A feltett 4-ik bírói kérdésre, hogy mennyi ideig 
lehetett a hulla a vízben, a tisza-eszlári szakértők 
ismét azt hozzák fel, mire már egyszer feleltem, t. L, 
hogy nem volt puffadt a bonczolt női hulla, én evvel 
ellenkezőleg a rothadás mérve után ítélve, nemkülön- 
ben pedig aszerint, hogy mily módon jött létre a rot- 
hadás, hogy ez a fejen kezdődött és onnan mindinkább 
lefelé terjedett, azt következtetem, hogy ezen hulla csak- 
is vízi hulla volt (1. az általános részi de vonatkozó 
fejezetét), hogy az előbbi időszakban létrejött gázfejlő- 
dés a hasfalat megrepesztette, mi mellett a külvizs- 
gálat 17-ik pontja tanúskodik, mely a gáttáján észlelt 
folytonosság-hiányról tesz említést. Hogy a felbomlás 
jelzett magas foka mellett mennyire lehetett az élet- 
kor megállapítását, még pedig minutiosus  differen- 
tiákkal foganatosítani, mint ezt a bonczoló orvosok 
tették, azt állítván, hogy a hulla egy 18-20 éves 
nő hullája lehet, magyarázgatni feleslegesnek tartom; 
egy van, mi az életkorra nézve némi támpontot nyújt- 
hat és ez a hulla hossza, mely ez alkalommal állító- 
lag 144 cm. tett. Casper hullaméretei szerint egy 
14 éves  leány-hulla hossza 54-56 hüvelyt tesz, 56 

hüvely 146 cm. és így eszerint azt lehetne mondani, 
hogy a hulla egy 14 éves leányé volt.  Felnőtteknél 
az —— életkor meghatározásánál a varratok egyesülése 
figyelembe nem szokott vétetni és így helytelenül lett 
ez a szakértők által felemlítve, valamint az is, hogy 
a hullánál a bölcsesség-fog még hiányzott, mely hi- 
ányról azonban elég naivitással — azt mondják, — hogy 
ez más embernél is megszokott történni. 8-dik vizs- 
gálóbírói —— kérdés gyanánt felmerült a halálok meg- 
határozása. Ennek eldöntése czéljából az alkalmazott 
szakértők a képzelt betegségek egész sorát állítják 
fel. . Gümők a jobb tüdőcsúcsban párosulva genyes 
üreggel, szövetközti nagyobb kiterjedésű tüdőlégdag, 
jobb szívgyomrocs-túltengés,  májkisebbedés és  szem- 
csésedés, valamint — gyomorhurut mely betegségek 
összegükben vérszegénységet szültek volna. Erre vo- 
natkozólag a belvizsgálat 8-dik pontjában ez  foglal- 
tatik: ,a tüdők felületükön igen kiemelkedő léghólya- 
gokkal borítvák", ,a tüdők színe rozsdabarna, a szö- 
vetköz léggel telt." Ezen jelenségek, eltekintve a többi 
hullatünetektől, magukban véve már egy szigorló or- 
vos által is kell, hogy rothadási tüneteknek felismer- 
tessenek, még inkább, ha ezek a testen észlelt egyéb 
rothadási — jelenségekkel — viszonyba  hozatnak, — tudni 
kellene, hogy ily kiterjedésű légdag, eltekintve egyéb 
körülményektől, egy 18-20 éves leánynál nem szo- 
kott előfordulni. Már most ha a tüdőlégdag mondva 
csinált, mi akadályozhatta a betegségek gyártásában 
oly kitűnő  gualifikatióval bíró szakértőket, hogy ki- 

sebb léghólyagokat gümöőknek, egy nagyobb léghó- 
lyagba beivódás által került véres savót genyüregnek 
ne tartsanak. Azon szakértők, kik a légcsövet meg- 
nyitni elfelejtették, kik más szervben — a májtól el- 
tekintve, melyre rátérek -— gümőket nem találtak, 
kik midőn  vérszegénységben és így  kimerülésben 
hagyják a szegény beteget meghalni, ennek meglehe- 
tös, jó tápláltságát említik. Tüdőlégdag és  májkiseb- 
bedés alig fér össze egymással, miután a tüdő szám- 
talan  edényeinek  elenyészte következtében a vérnek 
kifolyása a jobb szívből  nehezíttetik s így a máj 
megnagyobbodásának és vérrel való  túlteltségének 
kell bekövetkezni; nem valószínűbb, hogy az álta- 
lános rothadási tünetek mellett, midőn az agy  cso- 
koládészerüen folyó, a tüdők az előbb említett rot- 
hadási folyamatban  participálnak, hogy akkor a máj 
szövetében is rothadási gáz -— hólyagosak fejlődnek, 
melyek epefestenynyel beivodott savóval teltek s me- 
lyek a gyakorlatlan boncznok előtt puskapor nagy- 
ságú gümőknek látszanak? Hogy a gyomor barna 
tapadéka mit jelentsen s hogy az általános rothadás 
mellett a jobb  szívgyomrocs  mikép gondolható  túl- 
tengettnek, ily  bonczeredmény után könnyen  magya- 
rázható. Bíráló szemmel tekintve a felhozottakat, ezek 
eredménye csak azon meggyőződés lehet, miszerint 
a — bonczjegyzőkönyvben felsorolt összes betegségek 
csakis a bonczoló orvosok képzeletében léteztek s 
hogy ezen betegségek a szerencsétlen nőt életében 
sohasem kínozták. Ezek  felemlítése után nyugodtan 

megszüntethetném bírálatomat, — amennyiben, habár 
néni is egészen kimerítve tárgyamat, oly  világításba 
helyeztem a tisza-eszlári bonczolás alkalmával  feltün- 
tetett eredményt, hogy ez alkatelemeire szétesve, a 
fictiót puszta szemmel felismerhetővé tette; miután 
azonban a bonczolás alkalmával oly tények is felem- 
littettek, anélkül, hogy tüzetesebben körülírattak volna, 
melyek czélja csak az lehetett, általuk a nagy tömegre 
hatni, . szükségesnek tartom egynémely egyén  meg- 
nyugtatása kedveért felemlíteni, miszerint a  fennhan- 
gon hirdetett megnőtt és jól ápolt körmök létezése 
tekintetében csakis az első, a megnőttség lehet igaz, 
mi a vidéki köznépnél, hol a köröm és olló nem 
igen gyakran szokott találkozni, nem ritka jelenség. 
Hogy ily körmök, ha sokáig vízben áznak, megszaba- 
dulnak a reájuk tapadt piszoktól, könnyen elhihető s 
hogy ily nagy s most már tiszta körmök a nem igen 
gondos szemlélő által ápolt körmöknek fognak tar- 
tatni, megérthető valami. Ha a boncznok ápolt kör- 
möknek akarta ezeket feltüntetni, körül kellett volna 
irni, hogy mit ért ápolás alatt, azt-e, ha a köröm 
nagy és tiszta, vagy azt, ha szépen és bizonyos forma 
szerint "vannak  körülvágva; ezt megtenni azonban  el- 
mulasztván, joggal lehet következtetni, hogy ápolt 
körmök alatt csakis az előbb említett két kelléket, a 
nagy és tiszta voltot gondolta. 

Utalok ez alkalommal egyúttal az általam a dol- 
gozat folyamán több ízben bebizonyított magas rot- 
hadási fokra, a képletek rothadt, lazult voltára, s úgy 

hiszem, miszerint ez fel fog menteni az alól, hogy 
azon állítással szemben ,a bonczolt hullánál a szűzőr 
hiányzott es a hüvely szerfelett bő volt", evvel ismé- 
telten komolyan foglalkozzam. Ha a bonczjegyzőkönyv 
és orvosi vélemény a tudomány magaslatán állna, 
mint nem áll, még akkor is nagyon merész állításnak 
tartanám, jelzett mérvű rothadási foknál a megadott 
választ, tudván azt, hogy p. o. már 6-8 éves élő 
leánygyermekeknél, mennyire térnek el a  szemérem- 
részek alakilag azon sablonsaerű képtől, melyet rajz- 
ban egyforma alakkal megszemlélni alkalmunk lehet, 
de mely alakok egészen megváltozva, számos  va- 
riatiokkal tűnnek fel annak, kinek ez  iránybani 
tapasztalásokat szerezni,  hivatásánál fogva, módjában 
van. 

Azon tényezők, melyek a hullát körülvették, al: 
kalmasak voltak arra nézve, hogy a rothadás bizo- 
nyos fokán zsírképződés álljon be, ily alkalommal, 
mint magától értetődik, a bór simább és vékonyabb 
lesz, tehát nem valami különös jelenség, ha a tenye- 
rek és talpak bőre vékonyabbaknak találtattak. 

A tisza-eszlári bonczjegyzőkönyv és vélemény 
még számos oly hibákat és téves magyarázatokat 
tartalmaz, melyekét bírálgatásom alkalmával fel lehe- 
tett volna használni; azonban, miután azt kell hinnem, 
hogy már sokat bizonyítottam, attól kell tartanom, hogy 
a ti olvasó türelmét kifárasztom s miután tudom, hogy 
a nagyobb a kisebbet enmagában foglalja, áttérek a 

mondottakból vont következtetések  összegezésére,  me- 
lyek következőkből állanak: 

1. A Tisza-Dadán talált női hulla rothadása 
oly mérvű volt, hogy ebből azt kell következtetni, 
miszerint ez, t. 1. a rothadás legalább 2 hónapos 
volt. 

2. A hullának arcz von ások utáni felismerhetése 
az előrehaladt rothadás következtében ki volt Zárva. 

3. A szervek előrehaladt rothadása a halálok 
felderítését lehetetlenné tette. 

4. A bonczoló orvosok által feltüntetett betegsé- 
gek tévedésen alapulnak, ezek nem egyebek mint 
rothadási tünetek. 

5. A fulladási halál az előrehaladt rothadás  kö- 
vetkeztében ugyan kimutatható nem volt, azonban 
az előbbi pontban jelzett betegségek kizárása, vala- 
mint más halálok fel nem derítése ezt valószínűvé teszi. 

6. A rothadás mikénti létrejötte a vízi hullák jel- 
legzetes voltát hordja magán. 

7. A rothadás  előrehadt fokánál közreműködött 
alkalmas tényezők valószínűvé teszik, hogy ezen hul- 
lánál a zsírképződés szaka beállott, ezen feltevés a 
hullán észlelt tünetek által beigazolt. 

8. A ruhaneműek különböző részein észlelt kisebb- 
nagyobb — barnásvörös  — pecsétek  — hullazsírpecséteknek 
bizonyulván, ezek a bonczolt hulláról származhattak 
át a ruhára. 

Végre 9. miután az előrehaladt rothadás az arcz- 
vonások utáni felismerést kizárta, miután a rothadás 

foka egy, legalább két hónapos rothadás tartamára 
vall, miután ily elváltozott  hulláknál az azonosság 
helyreállítása egyedül külső jelek után lehetséges s 
miután a hullán talált ruhaneműek Solymosi Eszter 
ruháinak ismertettek fel, kétségen kívül a hullát is 
Solymosi Eszter hullájának kell tartanom. 

